Ēveles iela (Rīga)

Ēveles iela ir iela Rīgā, Vidzemes priekšpilsētā, Brasā. Tā sākas krustojumā ar Krišjāņa Valdemāra un Jāņa Daliņa ielu un beidzas krustojumā ar Miera ielu. Visā garumā iela klāta ar asfalta segumu, tās kopējais garums ir 211 metri.

 Vēsture 
Izveidota 1860. gadā kā ceļš uz Vissvētākās Dievmātes Patvēruma kapiem ar vārdu Jaunā Mazā Mirušo iela. Vēsturiskais nosaukums bija arī Miroņu ielaRīgas pilsehtas plans. Peelikums pee "Ilustrets wadons par Rigu", Ernīta Plates apgahdibā, Rigā. (Todtenstraße). 1903. gada 23. janvārī pārdēvēta par Torgeles ielu sakarā ar Vidzemes Zirgaudzētāju biedrības lūgumu, jo no 1902. gada šajā ielā artadās biedrības mītne un zirgu staļļi, bet Torgeles muižā  (tagad Tori, Igaunijā) atradās biedrības zirgaudzētava.Zalcmanis R., Pētersons B., Pētersone I., Sīpola I. Rīgas ielas : Enciklopēdija. 3. sējums. — Mārupe: SIA Drukātava, 2009. — 60 lpp. — ISBN 978-9984-798-86-8 1938. gada 21. janvārī iela ieguva tagadējo nosaukumu — Ēveles iela. 1974. gada 6. martā PSRS okupācijas vara ar Rīgas pilsētas Tautas deputātu padomes lēmumu Nr. 88 pārdēvēja ielu revolucionāra Eduarda Zandreitera vārdā — Eduarda Zandreitera iela. 1990. gada 20. aprīlī ar Rīgas pilsētas Tautas deputātu padomes lēmumu Nr. 1/19 Andra Teikmaņa vadībā iela atguva pašreizējo nosaukumu.Melnalksnis, A. Rīgas pilsētas tautas deputātu padomes sekretārs, "Rīgas pilsētas tautas deputātu padomes LĒMUMS par 20.04.90 Rīgā Nr. 1/19 PAR IELU VĒSTURISKO NOSAUKUMU ATJAUNOŠANU", Rīgas Balss, 1990, 5. lpp.

 Ielas raksturojums 
Ēveles iela ir 211 m gara vietējas nozīmes iela Brasas apkaimes ziemeļrietumos. Tā sākas krustojumā ar Krišjāņa Valdemāra un Jāņa Daliņa ielu un virzās austrumu virzienā. Tā beidzas krustojumā ar Miera ielu.

2006. gadā Ēveles ielas posms no Vesetas ielas līdz Krišjāņa Valdemāra ielai tika pievienots jaunizveidotajai Jāņa Daliņa ielai.

 Ielu savienojumi 
Ēveles iela ir savienota ar šādām ielām:
 Jāņa Daliņa iela
 Krišjāņa Valdemāra iela
 Miera iela

 Skatīt arī 
 Vidzemes priekšpilsēta
 Brasa

 Atsauces 

Kategorija:Ielas Brasā
Kategorija:Vidzemes priekšpilsēta